钦定古今图书集成/理学汇编/文学典/第184卷 > 《掷地金声赋》〈以辞赋高亮可振金声为韵〉王起
## 钦定古今图书集成/理学汇编/文学典/第184卷 > 《掷地金声赋》〈以辞赋高亮可振金声为韵〉王起

“文含逸韵，金有英声。苟操觚而尽妙，同掷地而若惊。
五色相宣，谅卷怀而得其瓌丽；三品作贡，叶攘腕而
发其铿铮。”信一言之炫燿，为百代之光荣。当其孙氏
能文，天台作赋，眇眇神迈，悠悠精骛。发翠屏之藻思，
掞赤城之丽句。既穷嵩岳之标，复得华池之趣。清韵
秀出，芳名独步。飘飘凌云之气，捧而必观；铃铃振策
之声。掷之可喻，亦既成止，居然众钦。乃顾良友，大夸
词林。以为其文蔚，其旨深。传乎人间，已见斐然之丽；
掷诸地表，必闻铿尔之音。郁郁眩目，锵锵动心。岂比
夫荆山抱玉，披沙之金。则知杂怀宝于众伙，惟金声
兮则可。炫黼黻于英髦，竞文律以相高。苟取譬于击
地，必先托于含毫。匪夸诩以自侈，实“丽则而不噍。观
瓌玮之变态，想荧煌之献状。聆之于耳，疑委地而铿
锵；度之以心，在体物而浏亮。金之为宝也，可以受砺；
文之喻金也，存乎属辞。披彼丹心，始扣音于寂寞；临
乎素手，同掷光而陆离。”其价莫并，其言可推，经喻满
籯，是则然矣。字比悬市，无以尚之；别有；书圃斯追，文
房是循，慕绮靡之一掷，思《金声》之“载振”，所以兴咏于
上才，而思齐于后进。